nb de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da en nb da da da da da da da en en en en da da da da nb da da da en de en da da en da da en da da da en en en da en en da en da da da da da da da da nb da da da da en da de en da da en en da da da da da da da da da da en sv de en da da en da da da da da da da da en da da da nb en de de nb da da nb da da da da da da da nb en en en de nb da da da da da da da da da da nb nb da da da da da da da da da da nb pt da de en da da nb da da da da da da da da da da da da da da da nb nb da da da en en en en fr en en en nb en de en en nb en en en en da en fr en en de de en en en da en es da en de en en es en da en en en en da en en en en de en en en en it en en en en da en en pl en en fr en en en da en nl en lb da en en en en sv en en en en it it en en en nb nb en en en nb en en da en en da en da en en nl en nb nl en en nb nb nb nb nb da en en en en en da nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
JUSTICE LEAGUE: Superhelte i action-spruttende hopla
Biografanmeldelse: “You can’t save te world alone” – sådan lyder taglinen til superhelte-sammenkomsten ‘Justice League’. Det er der da også noget om, når Batman her samler og står i front for en flok helte, der sammen skal redde Jorden fra en mægtig fjende, der truer med død og undergang. Således møder vi også Wonder Woman, Aquaman, Cyborg og Flash.
Men så nemt er det naturligvis ikke lige at samle det umage hold af helte – blandt andet synes den rå Aquaman ikke videre interesseret, ligesom heller ikke Cyborg bare hopper på vognen. Meeen mon ikke det alligevel lykkedes Batman at få dem om bord? Naturligvis – og da hele flokken endelig står sammen, så står den i den graf på bulder, brag og eksplosioner.
Ja, der er gang i action-paletten, når instruktør Zack Snyder åbner op for posen – og det gør han. Det skorter dog heller ikke på action, før holdet er samlet. Således får vi blandt andet serveret en brutal Batman i kamp, mens også Wonder Woman giver den gas under en gidseltagning. Sejt! Filmen lever så absolut af sin action, for selve plottet er ikke videre spidsfindigt.
Men det simple plot står ikke i vejen for underholdningen, hvor vi jo også skal introduceres for tre nye helte, vi ikke før har mødt på film. Nemlig den som sagt rå Aquaman, den forpinte Cyborg og den kække Flash. Det er dog Batman og Wonder Woman, der bærer heltene frem – men Flash tilføjer dog lidt comic relief i de ellers overvejende mørke eskapader. Ikke altid lige vellykket.
Men Ben Affleck er fortsat en god, gammel og bad-ass Batman, mens Gal Gadot også i denne omgang er cool som Wonder Woman. Noget mindre karismatiske står de øvrige helte – måske bortset fra Flash, der er på banen med lidt drenget charme. Godt nok er den mægtige skurk herligt olm, men desværre også lidt kedelig – selvom han har en sej hær af flyvende bæster.
‘Justice League’ leverer altså ikke den mest sindoprivende historie, men derimod overvejende solid superhelte-action og kulørt underholdning holdt i mørke farver. Med Ben Affleck i overbevisende flagermusedragt og en medrivende Wonder Woman, der tager stikket hjem, når filmen måske nok vakler en smule undervejs, men aldrig mere end, at actionscenerne kan redde løjerne.
– Justice League får 4 ud af 6 stjerner:
– Justice League har premiere den 16. november.
TE ACCOUNTANT: Ben Affleck leverer underspillet actionthriller i fremragende 4K Ultra HD
4K Ultra HD + Blu-ray: Ben Affleck indtager den lavmælte hovedrolle i den underspillede actionthriller Te Accountant. Den er nu udkommet på det yderst lækre 4K Ultra HD-format, hvor Ben Afflecks brutale og hjernevridende eskapader gengives med et yderst skarpt og upåklageligt billede samt en dynamisk og medrivende lydside, der leverer både intense skudsalver og skarpe replikker velbalanceret og klart. Med 4K-udgivelsen følger også en solid Blu-ray med filmen.
I filmen følger man den fåmælte revisor Christian Wolff, der er nærmest overnaturligt dygtig til at jonglere med ikke alene tal, men overraskende nok også tunge automatvåben og brutale bad guys.  Han lever således et farligt dobbelt liv, hvor han ud ad til lever et stille liv som revisor for små lokale forretningsdrivende, men i skyggerne hjælper han yderst hårdkogte og kriminelle organisationerne.
Snart bliver hans dobbeltliv kun farligere, for lovens lange arm er på nakkken af ham, så nu skal Christian Wolff ikke alene tage sig af at opretholde revisorfacaden, holde den kriminelle underverden i skak, men altså også tumle ekstra meget med ikke, at hans kriminelle virke ikke bliver afsløret. Men ikke alt er, hvad det lige ser ud til – for snart sniger fortiden sig ind på ham.
Ben Affleck gør god figur som en ordknappe Chritian Wolff, både når han knuser tal og når han hiver sit automatvåben frem. Anna Kendrick er det yderst søde og en smule naive sidekick, mens man blandt andre roller finder J. K. Simmons, Jon Bernthal, Jeffrey Tambor og en personlig favorit i  John Lithgow. Ja, tag du roligt en tur med Te Accountant i det fremragende 4K HD Ultra-format, der leverer denne underspille actionthriller helt upåklageligt.
4k Ultra HD + Blu-ray, billede, lyd og ekstramateriale:
Den tekniske side af denne 4K Ultra HD-ugivelse er ganske enkelt en fornøjelse at se på og lytte til. Billedsiden står velbalanceret, med solid kontrast og indtagende detaljegrad, mens lydsporet er medrivende, dynamisk og med indtagende niveauer. Udgivelsen kommer også med filmen på Blu-ray og det er på denne skive, at man finder ekstramateriale.
Med ekstramaterialet får man et indblik i Ben Afflecks mutte karakter Christian Wolff, videre til et kig på, hvorledes Wolffs unikke evner udi matematik og tak påvirker hans øvrige adfærd, mens man slutteligt ser nærmere på filmens action, her med blandt andet fokus på stunts, våben og træningen bag filmens medrivende og rå actionscener.
– Te Accountant udkommer på 4K Ultra HD, Blu-ray og dvd den 23. marts 2017.
Ja, du skal klart se Zack Snyders Batman V Superman: Dawn of Justice i Ultimate Edition
Blu-ray-anbefaling: Den længe ventede kamp mellem to af superhelte-verdenens største ikoner landede tidligere i år i biografen med Zack Snyders Batman V Superman: Dawn of Justice. Nu er filmen udkommet på Blu-ray i en forlænget Ultimate Edition, der byder på 30 minutter mere spilletid. Man kan også vælge blot at se den almindelige biografversion.
Det er dog den forlængede udgave, jeg har haft i afspilleren – og nej, jeg hadede bestemt ikke biografversionen. Den er dog ikke er uden sine blandt andet plotmæssige problemer, men jeg kunne godt lide dens tegneserieæstetik, det bombastiske univers og ikke mindst Ben Afflecks portræt af en brutal Batman.
© 2016 Warner Bros. Entertainment Inc.
Men jeg var spændt på et gensyn i en forlænget udgave. Og ja, også denne gang er det en fornøjelse af træde ind i Zack Snyders pompøse superhelteunivers, hvor regnen siler ned og eksplosionerne er store. Vi tages med til både Batmans Gotham og Supermans Metropolis, hvor supermenneskets magtfulde position kommer i dårligt lys. For hvordan skal Superman bruge sin magt?
Og ja, Batman tager således kampen op med manden af stål, mens superskurken Lex Luther  – en manisk  Jesse Eisenberg – har sine egne megalomaniske motiver for at lave rod i det hele. For egen vindings skyld naturligvis. Og så er det også her, at vi præsenteres for Wonder Woman – og wow, hvilken entré! Jeg ser bestemt frem til Gal Gadot i rollen i sin egen film.
Jeg har lidt svært ved præcis at lure, hvor forskellene er på de to versioner – på nær et par korte scener med eksempelvis Lex Luther, som jeg ikke vil spoile. Men der er noget mere karakterarbejde og uddybning af plot, mens scenen i ørkenen, hvor Superman kommer Louis Lane til undsætning synes længere. Uanset hvad, er det en smagssag, hvilken version, man foretrækker. Men flowet fungerer også i denne tre timer lange udgave – så det er nok den, jeg nupper ved næste gensyn.
Blu-ray-udgivelsen præsenterer filmen med et flot, farvemættet og detaljerigt billede, mens lydsporet spiller dynamisk og med velbalancerede niveauer og god bund. Der er cirka to timers ekstramateriale at dykke ned i, hvor man blandt andet ser på den nye Batmobil og Batcave videre til arbejdet med at bringe karaktererne til live samt diskussioner af dem. Hermed en klar anbefaling.
– Batman V Superman: Dawn of Justice – Ultimate Edition udkommer den 14. november
[tabgroup][tab title=”Batman V Superman: Dawn of Justice – Ultimate Edition”]
Titel: Batman V Superman: Dawn of Justice – Ultimate Edition, 2016
Release: den 14. november 2016
Medvirkende: Ben Affleck, Henry Cavill, Amy Adams, Jesse Eisenberg, Gal Gadot m.fl.
Spilletid: 151 min. (biografversion), 182 (ultimate edition)
GONE GIRL: Ben Affleck har nederen på, og jeg har det nederen over, han har nederen på
7. marts 2015/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Jamen altså, David. Altså David Fincher. Nu har jeg gået her og glædet mig til din nye film, Gone Girl. Nu sidder jeg så her efter filmen med samme følelse, som da rulleteksterne startede at rulle. En fersk følelse af uforløst potentiale. Og tomhed. Og træthed. Øv.
Men du har bestemt gjort dig umage, David. Det gør du altid. Det hele ser virkelig flot ud. Som en stilfuld krydsning mellem Zodiac og Te Social Network. Kølige, kolde farver og kamerabevægelser, der glider gennem forstadens fintklippede haver og evigt nymalede huse. Og du har igen fået Trent Reznor til at stå for scoret. Det gør han igen elegant, foruroligende og tilbagelænet dramatisk.
Et ulmende forstadsunivers, jeg synker ind i. Omfavnes af. Men jeg gribes ikke. Blodet forbliver i ro – det samme gør min puls. Og det er vel i grunden ikke meningen. Jeg mener, her er tale om en thriller. I hvert fald et stykke af vejen. For din film er mere end ”blot” en thriller. Men det er afsættet. For en dag og ud af det blå forsvinder Nicks kone Amy. Pist væk. Hvad pokker er der sket?
Ben Affleck indtager med alvor over øjenbrynene rollen som Nick, der i kølvandet på konens forsvinden pludselig finder sig i en mediestorm. Alle vil selv sagt have en bid af manden, der har mistet sin kone – hun spilles af en sart og selvsikker Rosamund Pike. Et simpelt setup, der roligt, tålmodigt og med sikker fremdrift foldes nuanceret, overraskende og komplekst ud.
For selvfølgelig er alt ikke, hvad det giver sig ud for. Men selvom filmen altså har sin del af plottwists, forbliver det hele lidt for pænt. For gnidningsløst. For sikkert. Både Nick og Amy forbliver for endimensionelle, for uengagerende. At det så kan være en pointe i sig selv i forhold til filmes satiriske tematikker om ægteskab og facader ændrer ikke på, at filmen også er kedelig.
Plottets udvikling i filmens første del er dog besnærende og elegant udfoldet, scoret dragende og universet fuldendt. Ben Affleck formidler fint desperationen, mens her også er sin del af æggende krimitæft. Men det er bare uengagerende. Her er ingen følelser på spil. David, jeg blev sgu aldrig grebet, men forblev følelsesmæssigt upåvirket – og jeg er sgu ellers en følsom fyr. Øv.
Filmen, Gone Girl, 3/6:
Ekstramateriale, billede og lyd:
Filmen kommer virkelig til sin ret på Blu-ray-udgivelse. De smukke og kølige billeder står veldefineret, klart og skarpt med solid kontrast og nuanceret farvepalet. Lydsporet er også en sand fornøjelse med sine velbalancerede niveauer og fine detaljer, der også gør TrentReznors score ære. Formidabelt. Ekstramaterialet begrænser sig desværre kun til et kommentarspor med David Fincher. Det er til gengæld godt. Informativt med både tanker om filmens tekniske aspekter samt tematikker og produktionen.
Ekstramateriale 3/6     | Billede 5/6  | Lyd 6/6
– Besøg Filmskribenten på Facebook HER. [tabgroup][tab title=”Kvinden der forsvandt | Blu-ray-anmeldelse”]Samlet vurdering af Blu-ray-udgivelsen 4/6:
Originaltitel: Gone Girl, USA, 2014
Release: d. 26. februar 2015
Medvirkende: Ben Affleck, Rosamund Pike, Neil Patrick Harris, Tyler Perry, Carrie Coon, Kim Dickens m.fl.
Distributør: Twentieth Century Fox[/tab][/tabgroup]
https://filmskribenten.dk/wp-content/uploads/2014/10/gone-girl-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2015-03-07 16:48:462015-03-09 17:53:48GONE GIRL: Ben Affleck har nederen på, og jeg har det nederen over, han har nederen på
KVINDEN DER FORSVANDT: Ben Affleck har nederen på, og jeg har det ferskt over, at Ben Affleck har nederen på
23. oktober 2014/i Anmeldelser, Biograf /af Bjarke Friis Kristensen
Biografanmeldelse: Jamen altså, David. Altså David Fincher. Nu har jeg gået her og glædet mig til din nye film – Kvinden der forsvandt – eller Gone Girl, som du har valgt at kalde den. Men David, nu sidder jeg så her med filmen et par timer på afstand. Og jeg sidder stadig med samme følelse, som da rulleteksterne ramte lærredet. En fersk følelse af uforløst potentiale. Og tomhed. Og træthed.
Men du har bestemt gjort dig umage. Det gør du altid. Det hele ser virkelig flot ud. Som en stilfuld krydsning mellem Zodiac og Te Social Network. Kølige, kolde farver og kamerabevægelser, der glider gennem forstadens fintklippede haver og evigt nymalede huse. Og du har igen fået Trent Reznor til at stå for scoret. Det gør han igen elegant, foruroligende og tilbagelænet dramatisk.
Et ulmende forstadsunivers, jeg synker ind i. Omfavnes af. Men jeg gribes ikke. Blodet forbliver i ro – det samme gør min puls. Og det er vel i grunden ikke meningen. Jeg mener, her er tale om en thriller. I hvert fald et stykke af vejen. For din film er mere end ”blot” en thriller. Men filmen skydes i gang som en thriller. For en dag og ud af det blå forsvinder Nicks kone Amy. Hvad pokker er der sket?
Ben Affleck indtager med alvor over øjenbrynene rollen som Nick, der i kølvandet på sin konens forsvinden pludselig befinder sig i en mediestorm. Alle vil selv sagt have en bid af manden, der har mistet sin kone – hun spilles af en sart og selvsikker Rosamund Pike. Et simpelt setup, der roligt, tålmodigt og med sikker fremdrift foldes nuanceret, overraskende og komplekst ud.
For selvfølgelig er alt ikke, hvad det giver sig ud for. Men selvom filmen har sin del af plottwists, forbliver det hele lidt for pænt. Lidt gnidningsløst. Lidt for sikkert. Både Nick og Amy forbliver for endimensionelle, for uengagerende. At det så kan være en pointe i sig selv i forhold til filmens satiriske tematikker som ægteskab, hemmeligheder og facade ændrer ikke på, at filmen er kedelig.
Men ja, David. Plottets afvikling i første del er besnærende, scoret dragende og filmens univers fuldendt. Og Ben Affleck formidler fint desperationen, mens her også er sin del af æggende krimitæft. Men det er altså bare ikke engagerende. Mest bare en stilsikker afvikling af manuskriptet. En flot konstruktion. Her er ingen følelser på spil for mig. Kære David, jeg blev sgu aldrig grebet, men forblev følelsesmæssigt upåvirket – og jeg er sgu ellers en følsom fyr. Øv.
– Besøg Filmskribenten på Facebook HER. [tabgroup][tab title=”Kvinden der forsvandt | Biografanmeldelse”]Vurdering 3/6:
Originaltitel: Gone Girl, USA, 2014
Release: d. 23. oktober 2014
Medvirkende: Ben Affleck, Rosamund Pike, Neil Patrick Harris, Tyler Perry, Carrie Coon, Kim Dickens m.fl.
Distributør: Twentieth Century Fox[/tab][/tabgroup]
https://filmskribenten.dk/wp-content/uploads/2014/10/gone-girl-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-10-23 13:00:572014-10-24 08:42:20KVINDEN DER FORSVANDT: Ben Affleck har nederen på, og jeg har det ferskt over, at Ben Affleck har nederen på
RUNNER RUNNER: Batfleck og popdreng på ligegyldigt gamblertrip til Costa Rica
7. marts 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Okay, den overskrift er måske ikke helt fair, for jeg kan sgu egentlig godt lide både Ben Affleck og Justin Timberlake. Jeg tillader mig dog alligevel den lidt hovne tone, da deres gambler-pølle Runner Runner ganske enkelt ikke er en god film. Så er lidt kæk mudderkastning vel på din plads. Men okay, lad mig forsøge at uddybe. Men først – hvad handler filmen om?
Kort fortalt har vi den intelligente universitetsstuderende Richie Furst, en ivrig Justin Timberlake. Han er en haj til poker på nettet, så for at betale sin uddannelse, satser han alt, han ejer. Han taber, men finder beviser for, at han er blevet snydt. Han rejser derfor til Costa Rica for at konfrontere bagmanden bag poker-siet, Ivan Block – en overskudsagtig Ben Affleck. Han inviterer imidlertid Richie ind i sit foretagende og snart er millionerne, damerne og festerne hans nye livsstil.
Men det nye liv har selvfølgelig en bagside – og snart får den ellers regelrette Richie svært ved at vikle sig fri af det lyssky foretagende, hvor både bøller, korrupte politikere og FBI snart ånder ham i nakken. Ja, den havde du jo nok luret. Men skulle du have svært ved at følge med i det ellers letforståelige og forudsigelige plot, er de medvirkende hele vejen meget flinke til at fortælle, hvorfor de gør som de gør og hvad de har tænkt sig at gøre.
Man bliver ganske enkelt holdt i hånden hele vejen – og der bliver da også lige for de langsomste i klassen smidt en forklarende voice-over på. En ting er dog at være klichéfyldt og bøje både karakterer og fortælling i neon. Men når skidtet ikke engang er spændende, er der ikke meget andet tilbage end en film, der er ligeså grådig efter folks penge som en enarmet tyveknægt. Ja, tematikker som retfærdighed, moral, kynisme og grådighed forbliver flade.
Det er også småt med karisma hos Timberlake og Affleck, der ligner et par flotte fyre på automatpilot – og desværre kan en ellers både sød og æggende Gemma Arterton som kvindeligt fodspænd ikke sparke meget liv i lortet, der dog på trods af alt holder en fornuftig spilletid på 91 minutter. Oh what to do, endnu en opslidt luder af en ligegyldig Hollywood-kliché. Du ved, sådan en man ville ønske, man ikke havde set, selvom oplevelsen dog ikke gav en lyst til at begå selvmord. Trods alt.
Filmen – Runner Runner, 2/6:
Ekstramateriale, billede og lyd:
Filmen tager sig virkelig godt ud på Blu-ray. Billedet står veldefineret, skarpt og med god detaljegrad, mens lydsporet spiller dynamisk og klart. Ekstramaterialet er dog ikke det store sus. Her får man syv ikke videre spændende slettede scener (i alt 11 min.), mens en seks-delt-featurette om online gambling er en smule mere interessant (i alt 17 min.).
Ekstramateriale 2/6 | Billede 5/6 | Lyd 5/6
– Besøg Filmskribenten på Facebook HER. [tabgroup][tab title=”Runner Runner | Blu-ray-anmeldelse”]Samlet vurdering 3/6:
Originaltitel: Runner Runner, USA, 2013
Premiere: d. 10. februar 2014
Medvirkende: Ben Affleck, Justin Timberlake, Gemma Arterton m.fl.
Distributør: Paramount Home Entertainment[/tab][/tabgroup]
https://filmskribenten.dk/wp-content/uploads/2013/09/runner-runner-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-03-07 11:12:452014-03-07 11:12:45RUNNER RUNNER: Batfleck og popdreng på ligegyldigt gamblertrip til Costa Rica
RUNNER RUNNER: Batfleck og popdreng på ligegyldigt gamblertrip
25. september 2013/i Anmeldelser, Biograf /af Bjarke Friis Kristensen
Okay, den overskrift er måske ikke helt fair, for jeg kan sgu egentlig godt lide både Ben Affleck og Justin Timberlake. Jeg tillader mig dog alligevel den lidt hovne tone, da deres gambler-pølle Runner Runner ganske enkelt ikke er en god film. Så er lidt kæk mudderkastning vel på din plads. Men okay, lad mig forsøge at uddybe. Men først – hvad handler filmen om?
Kort fortalt har vi den intelligente universitetsstuderende Richie Furst, en ivrig Justin Timberlake. Han er en haj til poker på nettet, så for at betale sin uddannelse, satser han alt, han ejer. Han taber, men finder beviser for, at han er blevet snydt. Han rejser derfor til Costa Rica for at konfrontere bagmanden bag poker-sitet, Ivan Block – en overskudsagtig Ben Affleck. Han inviterer imidlertid Richie ind i sit foretagende og snart er millionerne, damerne og festerne hans nye livsstil.
Men det nye liv har selvfølgelig en bagside – og snart får den ellers regelrette Richie svært ved at vikle sig fri af det lyssky foretagende, hvor både bøller, korrupte politikere og FBI snart ånder ham i nakken. Ja, den havde du jo nok luret. Men skulle du have svært ved at følge med i det ellers letforståelige og forudsigelige plot, er de medvirkende hele vejen meget flinke til at fortælle, hvorfor de gør som de gør og hvad de har tænkt sig at gøre.
Man bliver ganske enkelt holdt i hånden hele vejen – og der bliver da også lige for de langsomste i klassen smidt en forklarende voice-over på. Én ting er dog at være klichéfyldt og bøje både karakterer og fortælling i neon. Men når skidtet ikke engang er spændende, er der ikke meget andet tilbage end en film, der er ligeså grådig efter folks penge som en enarmet tyveknægt, der ikke giver noget tilbage af betydning. Ja, tematikker som retfærdighed, moral, kynisme og grådighed forbliver flade.
Det er også småt med karisma hos Timberlake og Affleck, der mest er et par flotte fyre på automatpilot – og desværre kan en ellers både sød og æggende Gemma Arterton som kvindeligt fodspænd ikke sparke meget liv i lortet, der dog på trods af alt holder en fornuftig spilletid på 91 minutter. Oh what to do, endnu en opslidt luder af en ligegyldig Hollywood-kliché. Du ved, sådan en man ville ønske, man ikke havde set, selvom oplevelsen trods alt ikke gav en lyst til at begå selvmord.
– ‘Synes godt om’ Filmskribenten på Facebook HER. [tabgroup][tab title=”Runner Runner | Biografanmeldelse”]
Originaltitel: Runner Runner, USA, 2013
Premiere: d. 26. september 2013
Medvirkende: Ben Affleck, Justin Timberlake, Gemma Arterton m.fl.
Distributør: SF Film / Fox Film[/tab][/tabgroup]
https://filmskribenten.dk/wp-content/uploads/2013/09/runner-runner-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-09-25 23:53:532013-09-26 00:07:33RUNNER RUNNER: Batfleck og popdreng på ligegyldigt gamblertrip
Ben Affleck skal spille Batman i efterfølgeren til ‘Man of Steel’
23. august 2013/i Nyhed /af Bjarke Friis Kristensen
Jamen dog, så landede nyheden her til morgen om, at det bliver Ben Affleck, der trækker i flagermusedragten i Zack Snyders sequel til Man of Steel – det kan man læse blandt andet her, her, her og her.
Det bliver desuden første gang, at Superman og Batman slår hovederne sammen i en live-action-film. Så nej, Christian Bale vender altså ikke tilbage i kappen – men han havde også allerede meldt ud, at han ikke var interesseret.
Umiddelbart er jeg ikke begejstret for nyheden – men ja, Ben Affleck har bestemt statueren til at kunne bære rollen som superhelt, så jeg vil lade tvivlen komme ham til gode. For ja, der er sgu ikke andet for, end at vænne sig til tanken.
Men nu har den gode Ben Affleck også allerede erfaringer udi at spille superhelt – du kan godt huske Daredevil ik’? Oh well. Opfølgeren til Man of Steel skulle lande i biograferne i 2015 og har indtil videre titlen Superman vs. Batman – eller var det Batman vs. Superman. Anyways – jeg håber det bliver en Batman med fuldskæg. Lad bat-debatten begynde.
https://filmskribenten.dk/wp-content/uploads/2013/08/benaffleck-Batman.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-08-23 09:11:362013-08-23 09:11:36Ben Affleck skal spille Batman i efterfølgeren til ‘Man of Steel’
ARGO: falsk filmhold på redningsmission i Iran
8. april 2013/i Anmeldelser, Blu-ray/DVD /af Bjarke Friis Kristensen
Hvad gør man, hvis man skal redde seks amerikanere ud af Iran, hvor folket i 1979 har væltet den provestlige statsleder og oprettet en islamisk republik? Jo, man sender en mand ind i landet under påskud af, at han skal lave en science fiction-film. På den måde kan amerikanerne forklædt som filmhold nemlig slippe ud af landet – måske. Ja, det lyder skørt, men Argo er utroligt nok baseret på virkelige hændelser.
Ben Affleck har instrueret og spiller selv evakuerings-eksperten Tony Mendez, der får idéen med det falske filmhold og rejser ind i Iran. Her har amerikanere levet i skjul i flere måneder efter, at de flygtede fra den amerikanske ambassade i Teheran, der blev stormet af militante styrker. Det er dog kun et spørgsmål om tid, før de bliver fundet og sandsynligvis myrdet. Den vovede plan skal derfor snarest føres ud i livet.
Der er en absurd modsætning mellem den kulørte redningsmission og dramaets alvor. Men det på papiret noget uforenelige forhold balanceres det meste af vejen fornemt. Det lykkedes blandt andet fordi Affleck ikke er bange for at bruge det komiske i situationen – og det uden at alvoren undermineres. Det ses fx i en medrivende krydsklipning mellem det farverige Hollywood og det iranske oprørs rå realiteter.
Selvom man dog ikke for alvor kommer ind under huden på de medvirkende, er her ikke tale flade karakterer. Men de mange medvirkendes forskellige historier samt filmens ivrige plotafvikling gør desværre også, at castet ikke kommer til at bide sig helt så nærværende fast. Dette forhindrer heldigvis ikke filmen i at være spændende thriller-underholdning.
Affleck bærer dog sin 70’er-habit fint og med en følsom eftertænksomhed, men hans kulsejlede forhold til konen får ikke helt den følelsesmæssige pondus strygerne ellers sigter efter. John Goodman og Alan Arkin er dog rent guld i hopla som henholdsvis special effects-mand og garvet filmproducer. Ja, det er i sidste ende den mere lette tone i dramaet, der vejer tungest i vægtskålen.
Argo er altså på trods af sine ujævnheder både medrivende og veloplagt fortalt. En grundlæggende fascinerende film med et godt øje for 70’er-miljøet. Så pyt med, at blandt andet den ellers nervepirrende finale fremstår noget forceret iscenesat. For spændingen fungerer – også selvom troværdigheden i det risikable filmeventyr ikke altid leveres lige overbevisende.
Filmen gør sig godt på Blu-ray. Billedet står veldefineret og med god farvegengivelse, mens også detaljegraden og kontrasterne spiller problemfrit. Lydsporet er ligeledes en fornøjelse med sine velbalancerede niveauer og klare replikleveringer. Desuden medfølger en håndfuld ok ekstramateriale.
Her får man et fint Picture in Picture-spor, hvor folk, der var involveret i krisen fortæller om deres oplevelser. Videre er der et informativt og engagerende kommentarspor med Ben Affleck og manusforfatter Chris Terrio. Herudover får man features med øjenvidneberetninger (17 min.), en behind te scenes om blandt andet filmens autenticitet (11 min.), et for kort kig på planen samt en mere eller mindre grundig dokumentar fra 2005 om begivenheder (47 min.).
Billede: 5/6 | Lyd: 5/6 | Ekstramateriale: 4/6 [tabgroup][tab title=”Argo | Blu-ray-anmeldelse”]Samlet vurdering: 4/6
Originaltitel: Argo, USA, 2012
Udgivelse: d. 26. marts
Medvirkende: Ben Affleck, Bryan Cranston, John Goodman, Taylor Schilling, Kyle Chandler, Clea DuVall, Alan Arkin m.fl.
Spilletid: 120 min. (biograf-version) 129 min. (forlænget version)
Distributør: Warner Home Entertainment[/tab][/tabgroup]
https://filmskribenten.dk/wp-content/uploads/2013/04/argo-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-04-08 10:47:122013-04-08 10:47:12ARGO: falsk filmhold på redningsmission i Iran
’Argo’ vinder Oscar for bedste film
25. februar 2013/i Nyheder /af Bjarke Friis Kristensen
Der var få overraskelser imellem, da Oscar-statuetterne i nat dansk tid blev uddelt. Her løb Ben Afflecks Argo som forventet med prisen for bedste film samt priser for bedste adapterede manuskript og klipning. Igen må jeg sige, jeg ikke helt forstår den prisregn. Bestemt en hæderlig spændingsfilm, men ikke noget stort filmsus i min bog.
Det blev også som forventet og yderst velfortjent Michael Haneke, der løb med prisen for bedste udenlandske film for den fantastiske Amour – således gik En kongelig affære altså tomhændet fra festen.
Lidt mere overraskende var det, at Ang Lee nuppede prisen for bedste instruktør for Life of Pi – en film, der også fik priserne for bedste effekter, bedste originale score og bedste cinematografi. Det var også noget overraskende Jennifer Lawrence, der blev bedste skuespillerinde for Silver Linings Playbook.
Så var det slut på overraskelserne. Daniel Day-Lewis fik prisen for bedste skuespiller for Lincoln, bedste kvindelige birolle blev Anne Hathaway for Les Misérables, bedste mandlige skuespiller blev Christoph Waltz for Django Unchained, som Quentin Tarantino fik prisen for bedste originale manuskript for. Sådan!
Bedste dokumentarfilm blev Searching for Sugar Man og  bedste animationsfilm blev den fine Brave. Og så vil jeg lige på falderebet komme med et par utilfredse kvæk om, at Paul Thomas Andersons fremragende Te Master blev forbigået – ikke mindst med fraværende nomineringer for bedste film og instruktør. Anyways, det er bare Oscars og de er som bekendt ikke nødvendigvis garant for noget som helt. Bum.
Læs også om andre prisuddelinger:
– ‘Twilight’ sejrer stort som årets dårligste film
– ’Argo’ vinder for bedste film ved Golden Globes
– Ben Afflecks ’Operation Argo’ sejrer ved Bafta-uddelingen
– ‘Amour’ er den store vinder ved London Critics’ Circle Film Awards
Læs mine anmeldelser af andre Oscar-film:
– Amour: med kærligheden i live til det allersidste farvel
– Te Master: mesterlig kultleder og fordrukken protegé
– Zero Dark Thirty: insisterende jagt på Osama bin Laden
– Operation Argo: falsk filmhold på redningsmission i Iran
– Django Unchained: Tarantino rammer plet med seksløberen
– Lincoln: Daniel Day-Lewis imponerer med høj hat og hageskæg
Beasts of te Southern Wild
Bedste instruktør: Life of Pi, Ang Lee.
David O. Russell, Silver Linings Playbook
Benh Zeitlin, Beasts of te Southern Wild
Bedste skuespillerinde: Jennifer Lawrence, Silver Linings Playbook
Naomi Watts, Te Impossible
Jessica Chastain, Zero Dark Thirty
Quvenzhané Wallis, Beasts of te Southern Wild
Bedste skuespiller: Daniel Day-Lewis, Lincoln
Hugh Jackman, Les Misérables
Bradley Cooper, Silver Linings Playbook
Joaquin Phoenix, Te Master
Pirates: Band of Misfits
En kongelig affære (Danmark)
Bedste kvindelige birolle: Anne Hathaway, Les Misérables
Jacki Weaver, Silver Linings Playbook
Helen Hunt, Te Sessions
Amy Adams, Te Master
Bedste mandlige birolle: Christoph Waltz, Django Unchained
Phillip Seymour Hoffman, Te Master
Robert de Niro, Silver Linings Playbook
Tommy Lee Jones, Lincoln
Bedste adapterede manuskript: Argo, Chris Terrio
Beasts of te Southern Wild, screenplay by Lucy Alibar & Benh Zeitlin
Life of Pi, written by David Magee
Lincoln, written by Tony Kushner
Silver Linings Playbook, written by David O. Russell
Bedste originale manuskript: Django Unchained, Quentin Tarantino
Amour, written by Michael Haneke
Flight, written by John Gatins
Moonrise Kingdom, written by Wes Anderson & Roman Coppola
Zero Dark Thirty, written by Mark Boal
Bedste originale sang: “Skyfall”, Skyfall
“Before My Time”, Chasing Ice
“Pi’s Lullaby”, Life of Pi
“Everybody Needs a Best Friend”, Ted
Bedste cinematografi: Claudio Miranda, Life of Pi
Seamus McGarvey, Anna Karenina
Robert Richardson, Django Unchained
Bedste costume design: Jacqueline Durran, Anna Karenina
Paco Delgado, Les Misérables
Eiko Ishioka, Mirror Mirror
Colleen Atwood, Snow White and te Huntsman
Bedste dokumentarfilm: Searching for Sugar Man
How to Survive a Plague
Bedste dokumentarfilm, kort: Inocente, Sean Fine og Andrea Nix Fine
Kings Point, Sari Gilman and Jedd Wider
Mondays at Racine, Cynthia Wade and Robin Honan
Open Heart, Kief Davidson and Cori Shepherd Stern
Redemption, Jon Alpert and Matthew O’Neill
Bedste klipning: William Goldenberg, Argo
Tim Squyres, Life of Pi
Jay Cassidy and Crispin Struthers, Silver Linings Playbook
Dylan Tichenor and William Goldenberg, Zero Dark Thirty
Bedste originale score: Mychael Danna, Life of Pi
Dario Marianelli, Anna Karenina
Bedste make-up og hår: Lisa Westcott og Julie Dartnell, Les Misérables
Howard Berger, Peter Montagna og Martin Samuel, Hitchcock
Peter Swords King, Rick Findlater og Tami Lane, Te Hobbit: An Unexpected Journey
Bedste production design: Lincoln, Rick Carter (Production Design); Jim Erickson (Set Decoration)
Anna Karenina, Sarah Greenwood (Production Design) og Katie Spencer (Set Decoration)
Te Hobbit: An Unexpected Journey, Dan Hennah (Production Design) og Ra Vincent og Simon Bright (Set Decoration)
Les Misérables, Eve Stewart (Production Design); Anna Lynch-Robinson (Set Decoration)
Life of Pi, David Gropman (Production Design); Anna Pinnock (Set Decoration)
Bedste animerede kortfilm: Paperman, John Kahrs
Adam and Dog, Minkyu Lee
Head over Heels, Timothy Reckart og Fodhla Cronin O’Reilly
Maggie Simpson i “Te Longest Daycare”, David Silverman
Bedste kortfilm: Curfew, Shawn Christensen
Asad, Bryan Buckley and Mino Jarjoura
Buzkashi Boys, Sam French and Ariel Nasr
Death of a Shadow (Dood van een Schaduw), Tom Van Avermaet og Ellen De Waele
Bedste sound editing: her er der to vindere: Skyfall, Per Hallberg og Karen Baker Landers samt Zero Dark Thirty, Paul N.J. Ottosson
Argo, Erik Aadahl and Ethan Van der Ryn
Django Unchained, Wylie Stateman
Life of Pi, Eugene Gearty and Philip Stockton
Bedste lydmix: Les Misérables, Andy Nelson, Mark Paterson og Simon Hayes
Argo, John Reitz, Gregg Rudloff og Jose Antonio Garcia
Life of Pi, Ron Bartlett, D.M. Hemphill og Drew Kunin
Lincoln, Andy Nelson, Gary Rydstrom og Ronald Judkins
Skyfall, Scott Millan, Greg P. Russell og Stuart Wilson
Bedste effekter: Life of Pi, Bill Westenhofer, Guillaume Rocheron, Erik-Jan De Boer og Donald R. Elliott
Te Hobbit: An Unexpected Journey, Joe Letteri, Eric Saindon, David Clayton og R. Christopher White
Marvel’s Te Avengers, Janek Sirrs, Jeff White, Guy Williams og Dan Sudick
Prometheus, Richard Stammers, Trevor Wood, Charley Henley og Martin Hill
Snow White and te Huntsman, Cedric Nicolas-Troyan, Philip Brennan, Neil Corbould og Michael Dawson
https://filmskribenten.dk/wp-content/uploads/2013/02/oscars-2013-vinderne-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-02-25 11:35:292013-02-25 11:46:41’Argo’ vinder Oscar for bedste film
Side 1 af 212
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme